Expedient núm.: 3562/2026
Assumpte: Convocatòria i bases reguladores d’ajudes econòmiques familiars destinades a lloguer vivenda habitual exercici 2026
BASES REGULADORES PER A LA CONCESSIÓ D’AJUDES ECONÒMIQUES FAMILIARS DESTINADES A LLOGUER VIVENDA HABITUAL EXERCICI 2026.

Primera. Objecte i finalitat
Les presents bases tenen per objecte regular la concessió, en règim de concurrència competitiva, d’ajudes econòmiques destinades a contribuir al pagament del lloguer de la vivenda habitual i permanent de les persones residents en el municipi d’Ondara.
La finalitat d’estes ajudes és afavorir l’accés i manteniment d’una vivenda digna i adequada, reduir l’esforç econòmic que suposa el pagament del lloguer per a les unitats de convivència i contribuir a previndre situacions de vulnerabilitat residencial.
Les ajudes tindran caràcter finalista i hauran de destinar-se exclusivament a sufragar parcialment les rendes satisfetes pel lloguer de la vivenda habitual situada en el terme municipal d’Ondara.
Segona. Règim jurídic
Les ajudes es regiran per les presents bases, per l’Ordenança General de Subvencions de l’Ajuntament d’Ondara, per la Llei 38/2003, de 17 de novembre, General de Subvencions; pel Reial decret 887/2006, de 21 de juliol, pel qual s’aprova el seu Reglament; per la Llei 39/2015, d’1 d’octubre, del Procediment Administratiu Comú de les Administracions Públiques, així com pel restant de la normativa que resulte d’aplicació.
La concessió de les ajudes es realitzarà sota els principis de publicitat, transparència, objectivitat, igualtat, no discriminació, eficàcia i eficiència.
Tercera. Persones beneficiàries
Podran ser beneficiàries d’estes ajudes les persones físiques majors d’edat o legalment emancipades que siguen titulars, en qualitat d’arrendatàries, d’un contracte de lloguer d’una vivenda situada en el terme municipal d’Ondara i destinada a constituir la seua residència habitual i permanent.
Quan diverses persones integrants d’una mateixa unitat de convivència figuren com a titulars del contracte d’arrendament, únicament podrà concedir-se una ajuda per vivenda.
Als efectes d’estes bases, s’entendrà per unitat de convivència el conjunt de persones que tinguen la seua residència habitual i permanent en la vivenda objecte de l’ajuda i consten empadronades en ella.
Quarta. Requisits de les persones beneficiàries
Les persones sol·licitants hauran de complir els requisits següents:
a) Estar empadronades en el municipi d’Ondara i acreditar una antiguitat mínima de dos anys d’empadronament en el municipi, immediatament anterior a la data de finalització del termini de presentació de sol·licituds.
b) Estar empadronades i residir de manera habitual i efectiva en la vivenda objecte de l’ajuda durant, almenys, els tres mesos immediatament anteriors a la data de finalització del termini de presentació de sol·licituds.
El requisit d’antiguitat d’un any es refereix a l’empadronament en el municipi d’Ondara, sense que siga necessari haver residit durant tot el dit període en la mateixa vivenda per a la qual se sol·licita l’ajuda.
c) Ser titular d’un contracte d’arrendament de vivenda formalitzat d’acord amb la Llei 29/1994, de 24 de novembre, d’Arrendaments Urbans.
d) Que la vivenda objecte del contracte estiga situada en el terme municipal d’Ondara i constituïsca la residència habitual i permanent de la persona sol·licitant i de la seua unitat de convivència.
e) Que la renda mensual de lloguer de la vivenda, exclosos garatges, trasters, despeses de comunitat, subministraments i altres conceptes accessoris, no supere els 800 euros mensuals.
f) Haver satisfet les rendes de lloguer corresponents al període subvencionable i acreditar-ne el pagament en els termes previstos en estes bases.
g) Que els ingressos anuals de la unitat de convivència no superen, amb caràcter general, les xifres següents:

	Nombre de membres
	Índex corrector
	Ingressos bruts anuals màxims

	D’1 a 2 persones
	IPREM 2025 × 3,5
	29.400,00 €

	De 3 a 4 persones
	IPREM 2025 × 4,0
	33.600,00 €

	5 persones o més
	IPREM 2025 × 4,5
	37.800,00 €


En el cas de famílies monoparentals i/o nombroses, l’índex corrector de l’IPREM s’incrementarà en 0,5 punts sobre el coeficient multiplicador resultant.
	Nombre de membres
	Índex corrector
	Ingressos bruts anuals màxims

	2 persones
	IPREM 2025 × 4,0
	33.600,00 €

	De 3 a 4 persones
	IPREM 2025 × 4,5
	37.800,00 €

	5 persones o més
	IPREM 2025 × 5,0
	42.000,00 €



h) No ser la persona sol·licitant ni cap de les persones integrants de la unitat de convivència propietària o usufructuària d’una vivenda en territori nacional.
Quedaran exceptuats aquells supòsits en què s’acredite la impossibilitat de disposar de la vivenda per causes de separació o divorci, participació hereditària, inaccessibilitat per raó de discapacitat o altres causes alienes a la voluntat de la persona interessada degudament justificades.
i) No tindre la persona arrendatària parentiu en primer o segon grau de consanguinitat o afinitat amb la persona arrendadora de la vivenda.
j) No ser persona sòcia o partícip de la persona física o jurídica que actue com a arrendadora.
k) No trobar-se incursa en cap de les circumstàncies previstes en l’article 13 de la Llei 38/2003, de 17 de novembre, General de Subvencions.
Els requisits hauran de mantindre’s durant el període subvencionable, excepte aquells que per la seua pròpia naturalesa hagen d’acreditar-se en una data determinada.
Cinquena. Període subvencionable
Seran objecte de subvenció les rendes de lloguer corresponents al període comprés entre l’1 de gener i el 31 de desembre de 2026, sempre que hagen sigut efectivament satisfetes per la persona beneficiària.
En el supòsit que el contracte d’arrendament s’haguera iniciat amb posterioritat a l’1 de gener de 2026, únicament seran subvencionables les mensualitats efectivament satisfetes des de la data d’inici del contracte.
En tot cas, haurà de complir-se el requisit de residència mínima de tres mesos en la vivenda establit en les presents bases.
Sisena. Despeses subvencionables
Seran subvencionables exclusivament les quantitats efectivament satisfetes en concepte de renda pel lloguer de la vivenda habitual i permanent.
No tindran la consideració de despeses subvencionables les despeses de comunitat, subministraments d’aigua, electricitat, gas o telecomunicacions; garatges i trasters quan el seu import estiga diferenciat; impostos i taxes; fiances, garanties o dipòsits; penalitzacions, interessos o despeses derivades de l’impagament, ni qualsevol altre concepte distint de la renda de la vivenda.
Setena. Quantia de les ajudes
La quantia individual de l’ajuda es determinarà en funció de la puntuació obtinguda per cada sol·licitud, mitjançant el repartiment proporcional del crèdit pressupostari consignat en la convocatòria entre el total de punts obtinguts per les sol·licituds que resulten beneficiàries, sense que la quantia individual puga superar els 600,00 euros per vivenda i unitat de convivència beneficiària, ni excedir del crèdit pressupostari total destinat a la convocatòria.
En cap cas l’import concedit podrà superar l’import de les rendes de lloguer efectivament satisfetes i justificades durant el període subvencionable.
Quan el crèdit disponible resulte suficient per a atendre totes les sol·licituds que complisquen els requisits, es concedirà a totes elles la quantia que corresponga.
Quan el crèdit disponible resulte insuficient, les sol·licituds s’ordenaran d’acord amb els criteris de valoració establits en les presents bases fins a l’esgotament del crèdit disponible.
Huitena. Crèdit pressupostari
La convocatòria quedarà vinculada a la disponibilitat del crèdit pressupostari que resulte de l’aprovació definitiva de la modificació de crèdits actualment en tràmit i sotmesa a informació pública. A este efecte, es preveu una dotació màxima de 30.000,00 euros amb càrrec a l’aplicació pressupostària que es determine en el Pressupost General de l’Ajuntament d’Ondara una vegada la modificació de crèdits adquirisca fermesa i quede definitivament incorporada al pressupost municipal.
En conseqüència, l’efectiva concessió de les ajudes restarà condicionada a l’aprovació definitiva de l’esmentada modificació de crèdits i a l’existència de crèdit adequat, suficient, disponible i ferm en el moment de dictar-se la resolució de concessió.
La present convocatòria i la concessió de les ajudes queden sotmeses a la condició suspensiva de l’aprovació definitiva de la modificació de crèdits de la qual deriva el finançament de les mateixes, sense que es puguen generar drets econòmics a favor de les persones sol·licitants fins que no existisca crèdit adequat i suficient incorporat definitivament al pressupost municipal.
Novena. Criteris de valoració
Les sol·licituds que complisquen els requisits, s’ordenaran atenent els criteris següents:
1. Situació econòmica de la unitat de convivència: fins a 60 punts

La puntuació corresponent al nivell de renda es determinarà atenent els ingressos bruts anuals de tots els membres de la unitat familiar o de convivència i el límit màxim d’ingressos aplicable segons el nombre de membres i, si és el cas, la condició de família monoparental i/o nombrosa. 
La puntuació s’assignarà d’acord amb els trams següents: 

a) Quan els ingressos bruts anuals no superen el 60 % del límit màxim aplicable: 60 punts. 

b) Quan els ingressos bruts anuals siguen superiors al 60 % i no superen el 80 % del límit màxim aplicable: 40 punts. 

c) Quan els ingressos bruts anuals siguen superiors al 80 % i no superen el 100 % del límit màxim aplicable: 20 punts.
 
Les persones o unitats familiars o de convivència els ingressos bruts anuals de les quals superen el límit màxim corresponent quedaran excloses per incompliment del requisit econòmic.

2. Límits generals
 
D’1 a 2 persones 

Límit màxim: 29.400,00 € 
	Ingressos bruts anuals 
	Puntuació 

	Fins a 17.640,00 € 
	60 punts 

	Més de 17.640,00 € i fins a 23.520,00 € 
	40 punts 

	Més de 23.520,00 € i fins a 29.400,00 € 
	20 punts 


 
De 3 a 4 persones 

Límit màxim: 33.600,00 € 
	Ingressos bruts anuals 
	Puntuació 

	Fins a 20.160,00 € 
	60 punts 

	Més de 20.160,00 € i fins a 26.880,00 € 
	40 punts 

	Més de 26.880,00 € i fins a 33.600,00 € 
	20 punts 


 
Cinc persones o més
 
Límit màxim: 37.800,00 € 
	Ingressos bruts anuals 
	Puntuació 

	Fins a 22.680,00 € 
	60 punts 

	Més de 22.680,00 € i fins a 30.240,00 € 
	40 punts 

	Més de 30.240,00 € i fins a 37.800,00 € 
	20 punts 



3.  Famílies monoparentals i/o 

Dues persones 

Límit màxim: 33.600,00 € 
	Ingressos bruts anuals 
	Puntuació 

	Fins a 20.160,00 € 
	60 punts 

	Més de 20.160,00 € i fins a 26.880,00 € 
	40 punts 

	Més de 26.880,00 € i fins a 33.600,00 € 
	20 punts 


 
De 3 a 4 persones 

Límit màxim: 37.800,00 € 
	Ingressos bruts anuals 
	Puntuació 

	Fins a 22.680,00 € 
	60 punts 

	Més de 22.680,00 € i fins a 30.240,00 € 
	40 punts 

	Més de 30.240,00 € i fins a 37.800,00 € 
	20 punts 


 


Cinc persones o més 

Límit màxim: 42.000,00 € 
	Ingressos bruts anuals 
	Puntuació 

	Fins a 25.200,00 € 
	60 punts 

	Més de 25.200,00 € i fins a 33.600,00 € 
	40 punts 

	Més de 33.600,00 € i fins a 42.000,00 € 
	20 punts 



2. Circumstàncies personals i familiars: fins a 40 punts

Es valoraran, entre altres, les circumstàncies següents:
	Núm. 
	Criteri de valoració 
	Puntuació 

	1 
	Família monoparental. 
	10 punts 

	2 
	Família nombrosa. 
	10 punts 

	3 
	Existència d’una persona amb discapacitat igual o superior al 33 % en la unitat de convivència. 
	10 punts 

	5 
	Persona major de 65 anys que viva sola. 
	10 punts 

	6 
	Víctima de violència de gènere. 
	10 punts 

	7 
	Unitat de convivència amb menors a càrrec. 
	10 punts 

	8 
	Persona o unitat de convivència afectada per un procediment de desnonament o pèrdua de la seua vivenda habitual durant els últims cinc anys. 
	10 punts 



La puntuació màxima corresponent a este apartat serà de 40 punts.
En cas d’empat, tindrà prioritat, per este ordre, la sol·licitud corresponent a la unitat de convivència amb menor renda per càpita; la que tinga major nombre de menors a càrrec; la persona sol·licitant amb major antiguitat d’empadronament a Ondara i, de persistir l’empat, es resoldrà mitjançant sorteig.
Desena. Presentació de sol·licituds
Les sol·licituds es presentaran mitjançant el model normalitzat aprovat per l’Ajuntament d’Ondara, a través de la seu electrònica municipal, presencialment en el Registre General de l’Ajuntament o mitjançant qualsevol dels mitjans previstos en l’article 16.4 de la Llei 39/2015, d’1 d’octubre.
El termini de presentació serà l’establit en la corresponent convocatòria.
La presentació de la sol·licitud implicarà l’acceptació íntegra de les presents bases.
Onzena. Documentació
La sol·licitud haurà d’acompanyar-se, com a mínim, de la documentació següent:
a) Sol·licitud degudament emplenada.
b) DNI, NIE o documentació identificativa de la persona sol·licitant, quan la seua consulta no puga fer-se d’ofici.
c) Contracte d’arrendament complet i en vigor corresponent a la vivenda objecte de l’ajuda.
d) Justificants del pagament de les mensualitats de lloguer satisfetes des de l’1 de gener de 2026 fins a la data de presentació de la sol·licitud.
En aquells contractes iniciats amb posterioritat a l’1 de gener, hauran d’aportar-se els justificants corresponents des de l’inici del contracte fins a la data de presentació de la sol·licitud.
e) Documentació acreditativa dels ingressos de la unitat de convivència quan estos no puguen ser consultats d’ofici per l’Ajuntament.
f) Documentació acreditativa de les circumstàncies personals, familiars o socials objecte de valoració, quan no puguen ser comprovades d’ofici.
g) Document de manteniment de tercers o acreditació del compte bancari per a l’abonament de l’ajuda, quan esta no conste prèviament en l’Ajuntament.
L’Ajuntament procurarà obtindre d’ofici aquelles dades i documents que puguen ser consultats mitjançant les plataformes d’intermediació de dades de les administracions públiques, de conformitat amb la normativa aplicable i prèvia autorització de les persones interessades quan esta resulte necessària.
Dotzena. Acreditació i justificació del pagament del lloguer
Les persones sol·licitants hauran d’aportar, junt amb la seua sol·licitud, els justificants corresponents a totes les mensualitats de lloguer efectivament satisfetes des de l’1 de gener de 2026 fins a la data de presentació de la sol·licitud.
Quan el contracte d’arrendament s’haguera formalitzat amb posterioritat a l’1 de gener de 2026, s’aportaran els justificants corresponents des de la data d’inici del contracte.
El pagament haurà d’acreditar-se mitjançant documentació bancària que permeta comprovar de manera fefaent la seua efectiva realització.
Seran admissibles les transferències bancàries, els rebuts bancaris domiciliats o els ingressos realitzats a través d’una entitat bancària en el compte de la persona arrendadora.
En els documents justificatius haurà de constar, com a mínim, la identificació de la persona arrendatària que realitza el pagament, la identificació de la persona arrendadora o del compte bancari de destinació, l’import abonat, el concepte del pagament i la mensualitat a la qual correspon.
No s’admetran justificants que continguen esmenes o ratllats ni aquells que no permeten acreditar de forma indubtable el pagament efectiu de la renda.
Quan en el justificant bancari no figure expressament la mensualitat a la qual correspon el pagament, l’Ajuntament podrà requerir documentació complementària que permeta relacionar inequívocament el pagament realitzat amb la renda corresponent.
Justificació de les mensualitats posteriors a la sol·licitud
Amb caràcter previ al reconeixement de l’obligació i al pagament de la subvenció, l’Ajuntament d’Ondara podrà requerir a les persones proposades com a beneficiàries l’aportació dels justificants corresponents a les mensualitats de 2026 meritades i satisfetes amb posterioritat a la presentació de la sol·licitud i que no hagen sigut aportades inicialment.
En este supòsit, les persones interessades hauran de presentar els justificants requerits en el termini que es determine en el corresponent requeriment.
Els justificants d’estes mensualitats hauran de reunir els mateixos requisits establits en la present base per a l’acreditació bancària del pagament.
La manca de presentació dels justificants requerits dins del termini concedit podrà comportar la pèrdua total o parcial del dret a l’ajuda quan impedisca acreditar el compliment de les condicions exigides o la destinació de la subvenció.
En tot cas, abans de procedir al pagament de l’ajuda haurà de quedar acreditat un import de rendes efectivament satisfetes durant 2026 igual o superior a l’import de la subvenció concedida.
Tretzena. Instrucció i valoració
La instrucció del procediment correspondrà al departament municipal competent.
Finalitzat el termini de presentació de sol·licituds, es comprovarà el compliment dels requisits i la documentació presentada.
Quan la sol·licitud no reunisca els requisits establits o la documentació resulte incompleta, es requerirà la persona interessada perquè esmene la falta o acompanye els documents corresponents en el termini legalment establit, amb indicació que, si no ho fera, se li tindrà per desistida de la seua sol·licitud, prèvia resolució.
Una comissió de valoració examinarà les sol·licituds admeses i, quan resulte necessari per insuficiència del crèdit disponible, aplicarà els criteris de valoració establits en estes bases.
Catorzena. Resolució
L’òrgan competent resoldrà la concessió de les ajudes d’acord amb la proposta formulada per l’òrgan instructor.
La resolució identificarà les persones beneficiàries, l’import concedit i, si és el cas, les sol·licituds denegades i el motiu de denegació.
La concessió quedarà, quan corresponga, condicionada a la presentació de la documentació justificativa addicional prevista en la base dotzena.
Quinzena. Pagament de les ajudes
El pagament de la subvenció es realitzarà mitjançant transferència bancària al compte indicat per la persona beneficiària.
Amb caràcter previ al pagament, l’Ajuntament comprovarà el compliment dels requisits establits en les presents bases i podrà requerir la presentació dels justificants de les mensualitats de lloguer de 2026 posteriors a la data de presentació de la sol·licitud que no consten en l’expedient.
No es procedirà al pagament fins que haja quedat degudament acreditat el compliment de les condicions establides per a ser beneficiari de l’ajuda.
Setzena. Compatibilitat amb altres ajudes
Les ajudes regulades en estes bases seran compatibles amb altres subvencions o ajudes destinades al pagament del lloguer concedides per altres administracions públiques o entitats públiques o privades, sempre que la normativa reguladora d’estes permeta la dita compatibilitat.
En cap cas la suma de les ajudes percebudes per a la mateixa finalitat podrà superar el cost total de les rendes de lloguer efectivament satisfetes durant el període subvencionat.
La persona beneficiària estarà obligada a comunicar a l’Ajuntament d’Ondara l’obtenció de qualsevol altra subvenció o ajuda destinada a la mateixa finalitat.
Dissetena. Obligacions de les persones beneficiàries
Les persones beneficiàries estaran obligades a:
a) Mantindre el compliment dels requisits exigits durant el període que corresponga.
b) Destinar l’ajuda a la finalitat per a la qual ha sigut concedida.
c) Aportar la documentació i justificants que siguen requerits per l’Ajuntament.
d) Comunicar qualsevol modificació de les circumstàncies que hagen sigut tingudes en compte per a la concessió.
e) Comunicar l’obtenció d’altres ajudes o subvencions destinades al lloguer.
f) Sotmetre’s a les actuacions de comprovació i control que puga efectuar l’Ajuntament.
g) Complir les restants obligacions establides en la Llei General de Subvencions.
Divuitena. Reintegrament i pèrdua del dret a l’ajuda
Procedirà la pèrdua del dret al cobrament o, si és el cas, el reintegrament total o parcial de les quantitats percebudes quan concórrega alguna de les causes previstes en la Llei General de Subvencions i, especialment:
a) Obtenció de l’ajuda falsejant les condicions requerides o ocultant aquelles que haurien impedit la seua concessió.
b) Incompliment dels requisits establits en estes bases.
c) Manca d’acreditació del pagament del lloguer en els termes establits.
d) No presentació de la documentació requerida per l’Ajuntament.
e) Obtenció d’ajudes incompatibles o existència de sobrefinançament.
f) Qualsevol altre incompliment de les obligacions assumides per la persona beneficiària.
Dinovena. Protecció de dades
Les dades personals facilitades seran tractades per l’Ajuntament d’Ondara per a la gestió, tramitació, control i resolució de les ajudes regulades en estes bases, de conformitat amb la normativa vigent en matèria de protecció de dades personals.
Vintena. Publicitat i entrada en vigor
Les presents bases i la corresponent convocatòria seran objecte de publicació de conformitat amb el que estableix la Llei General de Subvencions, en la Base de Dades Nacional de Subvencions, en el Butlletí Oficial de la Província d’Alacant i en els mitjans municipals que corresponguen.
Les bases produiran efectes en els termes establits en l’acord d’aprovació i en la corresponent convocatòria.

